**Pozdravljeni učenci 8. a razreda!**

V času dela na domu pri predmetu LIKOVNA UMETNOST naredite naslednje:

**PON., 16. 3. 2020, 3. šolska ura**

V učbeniku **LIKOVNO IZRAŽANJE 8** preberete snov o OBLIKOVANJU GRAFIKE od 36. - 47. strani in napišete odgovore na vprašanja:

1. Na kateri 2 področji delimo grafiko?
2. Katere 3 vrste tiska razlikujemo pri umetniški grafiki?
3. Razloži postopek globokega tiska.
4. Kako se imenujeta 2 grafični tehniki globokega tiska?
5. Kaj je KOLAGRAFIJA (razloži tudi postopek)?
6. Kaj je SUHA IGLA (razloži tudi postopek)?
7. S čim lahko nadomestimo kovinske plošče pri SUHI IGLI?
8. Katere grafične tehnike globokega tiska še poznaš in zakaj jih ne izvajamo pri pouku?
9. Katere so KEMIČNE tehnike globokega tiska?
10. Kaj pomeni izraz "jedkati"?
11. Kdaj se v Evropi srečamo z začetki vrezovanja v predmete?
12. Od kod so izvirali največji mojstri jedkanic?
13. Naštej 3 avtorje grafik.

**PON., 23. 3. 2020, 3. šolska ura**

**NALOGA (A4 format):**

Nariši motiv "PEVSKI ZBOR", tako natančno kot je grafika na strani 45 (Johannes Stradanus: Lov na medveda, 1578, bakrorez), ki bi ga uporabil za tehniko BAKROREZ.

Riši s svinčnikom, tušem ali s črnim flomastrom. Uporabi tudi senčenje.

V primeru, da bo pouk potekal na domu še prihodnji teden (od 30. 3. 2020 – 3. 4. 2020), mi boste PODPISANE (ime, priimek, razred) izdelke in odgovore, po mailu poslali na moj elektronski naslov maja.zura@osvp.si do 30. 3. 2020.

Če zaključimo z delom na domu v petek, 27. 3. 2020, pa mi izdelke in odgovore v ponedeljek, 30. 3. 2020 prinesite v šolo.

Lepo vas pozdravljam in veliko zdravja vam želim!

Maja Žura,

učiteljica LUM